《赠推命焦月岩》
元代·赵汸

孛送水迎仍值箕，奎躔火日竟何为。祗应少日怀经济，垂近中年迫乱离。

至乐每从天外得，长生难向命中期。藏书避地俱无计，祸福烦君仔细推。

作者简介：（1319—1369）元明间徽州府休宁人，字子常。九江黄泽弟子，得六十四卦大义及《春秋》之学。后复从临川虞集游，获闻吴澄之学。晚年隐居东山，读书著述。洪武二年，与赵埙等被征修《元史》，书成，辞归，旋卒。学者称东山先生。有《春秋集传》、《东山存稿》、《左氏补注》等。